Mais taotles Kiviloo kaitsja kohtult vangistuse edasilükkamist tervislikel põhjustel ning kohus rahuldas taotluse ning määras uueks vangiminemise kuupäevaks neli kuud hilisema aja ehk 14. septembri, kirjutab Sakala.

Kriminaalmenetluse seadustiku järgi võib kohus vangistuse täitmisele pööramise edasi lükata kuni kuue kuu võrra, kui süüdimõistetu on raskelt haigestunud ja vanglas ei ole võimalik teda ravida.

Mitmes kuriteos süüdi mõistetud Kiviloo on korduvalt kinnitanud, et pole ühtegi kuritegu toime pannud.

Esimese astme kohus karistas Kivilood kolmeaastase tingimisi vangistusega nelja-aastase katseajaga, kuid aasta hiljem määras ringkonnakohus talle nelja aasta pikkuse vangistuse, millest reaalselt tuleb ära kanda kuus kuud ning vara konfiskeerimise vältimiseks peab ta riigile maksma 11 434 eurot.